Den nye DNA-teknik kan åbne to tidligere uopklarede drabssager i Nordjylland. Det oplyser politiinspektør Verner Holm til nordjyske.dk. Der er tale om drabet af grønlandske Marie Victorie Thala Biancosom fra Aalborg den 5. juli 1995. Hun blev fundet myrdet på en legeplads. Og det såkaldte kasino-drab på 46-årige Finn Jensen, der blev fundet myrdet i en vejgrøft melem Nørresundby og Vadum den 7. december 1996. - Den nye DNA-teknik giver os nye muligheder. Derfor vil vi undersøge, om vi har spor, hvor den nye teknik kan give os ny viden, siger Verner Holm til nordjyske.dk. Den nye teknik gør det lettere at spore DNA via små mængder spyt eller andre biologiske væsker. Den ny teknologi har allerede medført, at København Politis eksperter har opdaget DNA-profiler på formodede gerningsmænd i fire sager om uopklarede kvindedrab.

Referat:
To uopklarede mord undersøges igen i Nordjylland på baggrund af den nye DNA-teknologi, der har opklaret fire mord i København.